Document ID: /roh_data/filtered/fineweb-2-filterrobots_roh.jsonl.gz/57021

Las moderaturas ed ils moderaturs da las quatter regiuns linguisticas Corina Schmed (RTR) , Clarissa Tami (RSI), Sven Epiney (SRF) e Jean-Marc Richard (RTS) èn vegnids tramess da lur collegas sin in viadi plain aventuras e surpraisas tras la Svizra.
Uschia ha Corina per exempel tramess Sven Epiney a pestga cun mustga en ina da las pli bellas vals da l'Engiadina Bassa:
E Sven ha surprais Corina cun la pli lunga stgala dal mund, ch'è schizunt rivada en il cudesch da records:
I dat da scuvierer chaussas spectacularas en lieus ch’ins na spetga probabel betg exnum. Latiers s’inscuntran las moderaturas ed ils moderaturs cun persunas che gughegian chaussas extraordinarias e van a lur cunfins.
Da la partida a la festa en la villa da Charlie Chaplin èn er il president da la Confederaziun Guy Parmelin ed il fegl da Charlie Chaplin Eugene.